Tradisionele leier kry borg ná vigilante-moordArgieffoto Volgens lt.kol. Moatshe Ngoepe, polisiewoordvoerder, het Morwamoche, Khomotjo Matlala (28) en Godfrey Segopotje (24) Dinsdag in die Sekhukhune-streekhof verskyn in verband met die moord op Jacob Mataboge (27). “Hulle is elkeen op borgtog van R3 000 vrygelaat en die saak is tot 8 November uitgestel vir verdere ondersoek,” het Ngoepe gesê. Maroela Media het vroeër berig die drie is verlede week in hegtenis geneem nadat ŉ groep ontstoke inwoners, vermoedelik onder leiding van die stamhoof, op 25 Mei reg in eie hande geneem en die oorledene aangerand het. Hulle het hom verdink van ŉ huisbraak waartydens ŉ plasma-televisiestel gesteel is. Mataboge het in die hospitaal aan sy beserings beswyk.